Likumprojekts

### Grozījumi Ģeotelpiskās informācijas likumā

Izdarīt Ģeotelpiskās informācijas likumā (Latvijas Vēstnesis, 2009, 205. nr.; 2010, 205. nr.; 2013, 106. nr.; 2014, 199. nr.; 2016, 241. nr.) šādus grozījumus:

1. Izslēgt 4. panta trešajā daļā vārdus "un sestajā".

2. Izteikt 12. panta sesto daļu šādā redakcijā:

"(6) Latvijas Ģeotelpiskās informācijas aģentūra izveido un uztur pastāvīgo globālās pozicionēšanas bāzes staciju sistēmu "Latvijas Pozicionēšanas sistēma", nodrošinot tās bezmaksas izmantošanu. Latvijas Ģeotelpiskās informācijas aģentūra ir pastāvīgās globālās pozicionēšanas bāzes staciju sistēmas "Latvijas Pozicionēšanas sistēma" pārzinis."

3. Papildināt pārejas noteikumus ar 21. un 22. punktu šādā redakcijā:

"21. Grozījumi šā likuma 4. panta trešajā daļā attiecībā uz vārdu "un sestajā" izslēgšanu un 12. panta sestajā daļā attiecībā uz pastāvīgās globālās pozicionēšanas bāzes staciju sistēmas "Latvijas Pozicionēšanas sistēma" izmantošanu stājas spēkā 2018. gada 1. jūlijā.

22. Ministru kabinets līdz 2018. gada 30. jūnijam izdara grozījumus Ministru kabineta 2017. gada 25. jūlija noteikumos Nr. 421 "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība" un grozījumus Ministru kabineta 2011. gada 15. novembra noteikumos Nr. 879 "Ģeodēziskās atskaites sistēmas un topogrāfisko karšu sistēmas noteikumi", nosakot pastāvīgo globālās pozicionēšanas bāzes staciju sistēmas "Latvijas Pozicionēšanas sistēma" turpmāko izmantošanas kārtību."

Aizsardzības ministrs

Raimonds Bergmanis